LPH เทรดวันแรกคึกคัก ราคาสูงกว่า IPO 41%
LPH เทรดวันแรกคึกคัก ราคาสูงกว่า IPO 41% โดยราคาหุ้น ณ เวลา 10.03 น. อยู่ที่ 7.05 บ. เพิ่มขึ้น 2.05 บาท หรือ 41% จากราคาขาย IPO ที่ 5 บ. สูงสุดที่ 7.10 บ. ต่ำสุดที่ 6.90 บ. มูลค่าซื้อขายที่ 693.15 ลบ.
28 ต.ค. 2558

ผู้สื่อข่าวรายงานว่า ราคาหุ้นบริษัท โรงพยาบาล ลาดพร้าว จำกัด (มหาชน) หรือ LPH เปิดเทรดวันแรก ณ เวลา 10.03 น. มาที่ 7.05 บาท เพิ่มขึ้น 2.05 บาท หรือ 41% จากราคาขาย IPO ที่ 5 บาท มูลค่าซื้อขายที่ 693.15 ล้านบาท ขณะที่ดัชนีตลาดหุ้นไทยโดยรวมลบ 0.11%
บล.ฟินันเซีย ไซรัส เป็นผู้ร่วมจัดจำหน่ายและรับประกันการจำหน่ายหุ้น IPO ของ LPH ประเมินราคาเป้าหมายปี 59 หุ้น LPH ที่ 6.50 บาท โดยคาดกำไรสุทธิปีนี้ชะลอ 0.8%จากปีก่อนเพราะเตรียมความพร้อมด้านบุคลากร และคาดโต 64%จากปีก่อนในปี 59 
อนึ่ง LPH ประกอบธุรกิจโรงพยาบาลลาดพร้าว มีบริษัทย่อยคือ AMARC และ ABMC ทำธุรกิจตรวจวิเคราะห์และธุรกิจสนับสนุนบริการทางการแพทย์และพัฒนาธุรกิจ LPH มีแผนลงทุน 3 โครงการใน 4 ปีข้างหน้าคือ โครงการศูนย์การแพทย์ประกันสังคมลาดพร้าว (เปิดปี 60) ศูนย์พักฟื้นและดูแลผู้สูงอายุลาดพร้าว (เปิดปี 61) และรพ.ลาดพร้าวลำลูกกา (เปิดปี62)  